Document ID: 31997R0226

ΚΑΝΟΝΙΣΜΟΣ (ΕΚ) αριθ. 226/97 ΤΗΣ ΕΠΙΤΡΟΠΗΣ της 6ης Φεβρουαρίου 1997 σχετικά με τις λεπτομέρειες εφαρμογής του κανονισμού (ΕΚ) αριθ. 2443/96 του Συμβουλίου περί πρόσθετων μέτρων για την άμεση στήριξη των εισοδημάτων των παραγωγών ή για τον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2443/96 του Συμβουλίου, της 17ης Δεκεμβρίου 1996, περί πρόσθετων μέτρων για την άμεση στήριξη των εισοδημάτων των παραγωγών ή για τον τομέα του βοείου κρέατος (1), και ιδίως το άρθρο 4,
Εκτιμώντας:
ότι, για λόγους διαφάνειας μεταξύ των κρατών μελών, παρακολούθησης και ορθής διαχείρισης των πρόσθετων πληρωμών που προβλέπονται στον κανονισμό (ΕΚ) αριθ. 2443/96, πρέπει τα κράτη μέλη να ενημερώνουν την Επιτροπή για το υπόδειγμα χορήγησης που χρησιμοποιείται, για τις εθνικές λεπτομέρειες εφαρμογής των μέτρων που προβλέπονται από τον εν λόγω κανονισμό, καθώς επίσης και για τον τελικό απολογισμό 7
ότι, για να καταστεί δυνατή η ταχύτερη δυνατή εφαρμογή, εκ μέρους των κρατών μελών, των διατάξεων του κανονισμού (ΕΚ) αριθ. 2443/96, πρέπει ο παρών κανονισμός να αρχίσει να ισχύει το συντομότερο δυνατό 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σε ό,τι αφορά την πρόσθετη ενίσχυση που προβλέπεται από το άρθρο 1 του κανονισμού (ΕΚ) αριθ. 2443/96, τα κράτη μέλη ανακοινώνουν στην Επιτροπή:
α) χωρίς καθυστέρηση, περιγραφή των αντικειμενικών κριτηρίων και των μέτρων που ελήφθησαν προκειμένου να αποφευχθεί η στρέβλωση της αγοράς, τα οποία χρησιμοποιούνται για τον καθορισμό των μεθόδων για τη χορήγηση της ενίσχυσης:
- για την άμεση στήριξη των εισοδημάτων των παραγωγών, και ιδίως τα ποσά που προβλέπονται, τη βάση για τον υπολογισμό τους και τις προβλεπόμενες ημερομηνίες πληρωμής,
- για την άμεση στήριξη του τομέα του βοείου κρέατος, και ιδίως το είδος των ληφθέντων μέτρων, τη βάση για τον υπολογισμό της ενίσχυσης και τις προβλεπόμενες ημερομηνίες πληρωμής 7
β) το αργότερο μέχρι τις 15 Νοεμβρίου 1997, τα συνολικά ποσά ενίσχυσης που καταβλήθηκαν, καθώς και τον αριθμό και το είδος των εν λόγω δικαιούχων και μέτρων.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 1997.

Labels: 18
17
19
6